ઈયાને રિસ્ટ વોચ લંડનના સમય મુજબની રાખીને મોબાઈલની ઘડિયાલ ઈન્ડિયન ટાઈમ મુજબ સેટ કરી. તેમની ફ્લાઈટ વહેલી સવારે પાંચ વાગ્યે મુંબઈ લેન્ડ થવાની હતી. તેણે નેટ પરથી ઓપ્શન્સ ચેક કરીને એરપોર્ટથી પુણે સુધી કેબ બૂક કરાવી. પુણેના નકશા મુજબ ડેક્કન જીમખાના વિસ્તાર તેને મહાબળેશ્વર અને મુંબઈની કનેક્ટિવિટી માટે યોગ્ય લાગ્યો. એટલે એ વિસ્તારની હોટેલ્સ, એમ્નિટિઝ, રેટિંગ ચેક કરીને આખરે તેણે હોટેલ શ્રેયસમાં બુકિંગ કરાવ્યું.